P R O C E S - V E R B A L

Încheiat astăzi 13.07.2022, în şedinţa extraordinară a Consiliului Local al comunei Vădeni, județul Brăila la care participă un număr de zece consilieri din totalul de treisprezece. Absentează motivat (participă la un curs de perfecționare) dl Cenca Petrică și dnii Ciornei Dumitru și Avârvărei Elena, plecați în concediu în alte localități,

La şedinţă participă de drept dna Coman Stanca – primarul comunei și dra Mustaţă Lenuţa – secretarul general al comunei.

Dra Mustaţă Lenuţa supune aprobării procesul – verbal de la şedinţa anterioară.

Nefiind obiecţiuni, procesul – verbal este aprobat cu unanimitate de voturi.

Președintele de ședință prezintă ordinea de zi:

*1.Proiect de hotărâre* privind instrumentarea proiectului: „AMENAJARE CENTRU DE AGREMENT ÎN LOCALITATEA BALDOVINEȘTI, COMUNA VĂDENI” și aprobarea Studiului de Fezabilitate precum și a devizului general aferent *– inițiator primar;*

*2. Proiect de hotărâre* privind aprobarea apartenenței la domeniul privat al comunei Vădeni, județul Brăila, a unor bunuri imobile drumuri și canale din extravilan și terenuri din intravilan *– inițiator primar.*

Preşedintele de şedinţă supune la vot ordinea de zi, care se aprobă în unanimitate de voturi.

Se trece la **primul** punct din ordinea de zi: *Proiect de hotărâre* privind instrumentarea proiectului: „AMENAJARE CENTRU DE AGREMENT ÎN LOCALITATEA BALDOVINEȘTI, COMUNA VĂDENI” și aprobarea Studiului de Fezabilitate precum și a devizului general aferent*.*

Preşedintele de şedinţă prezintă proiectul de hotărâre și dă cuvântul dnei primar care expune referatul de aprobare, precizând că timpul este foarte scurt pentru a ne înscrie cu proiectul pentru finanțare, termenul limită fiind 17.07.2022, de aceea ne-am întrunit în ședință extraordinară.

-dna Dănăilă Liliana – consilier local – arată foarte bine proiectul, e foarte bine că avem bani să construim un astfel de obiectiv.

-dna primar – așa cum reiese din proiectul de hotărâre, sunt fonduri europene, completate de bani din bugetul local.

Nu mai sunt dezbateri şi se supune la vot proiectul care se aprobă cu unanimitate de voturi.

Se trece la punctul doi din ordinea de zi: *Proiect de hotărâre* privind aprobarea apartenenței la domeniul privat al comunei Vădeni, județul Brăila, a unor bunuri imobile drumuri și canale din extravilan și terenuri din intravilan.

Preşedintele de şedinţă prezintă proiectul de hotărâre și dă cuvântul dnei primar care expune referatul de aprobare, precizând că, după înscrierea acestor bunuri în inventarul domeniului privat, se vor elibera cărți funciare pentru fiecare bun.

Terenurile din extravilan care, în urma măsurătorilor sistematice au rămas libere, vor face obiectul analizei în cadrul ședinței comisiei locale de fond funciar.

-dna Dănăilă Liliana – consilier local – mai este de lucru la sistematizarea localității.

-dna primar – suntem în linie dreaptă cu lucrările, de aceea a trebuit să discutăm și acest punct de pe ordinea de zi, importanța acestei lucrări fiind foarte mare. Fiecare cetățean va avea cărți funciare, va avea o situație clară a imobilelor pe care le deține în comună.

Nu mai sunt dezbateri şi se supune la vot proiectul care se aprobă cu unanimitate de voturi.

Nu sunt alte probleme şi dna Gheorghe Nica, preşedintele de şedinţă, declară încheiate lucrările şedinţei.

Drept pentru care s-a întocmit prezentul proces-verbal.

PREŞEDINTE DE ŞEDINȚĂ, SECRETAR GENERAL,

Nica GHEORGHE Lenuța MUSTAȚĂ